Fakulta prevádzky a ekonomiky dopravy a spojov Žilinskej univerzity v Žiline

Fakulta prevádzky a ekonomiky dopravy a spojov () je jedna zo siedmich fakúlt Žilinskej univerzity v Žiline.

 História 
Vznikla 1 októbra 1953 ako jedna z fakúlt Vysokej školy železničnej v Prahe. V roku 1960 bola spolu s celou univerzitou presťahovaná do Žiliny. V tomto období bol názov ešte pôvodný - Fakulta prevádzky a ekonomiky dopravy. 9. decembra 1976 bol názov doplnený o oblasť spojov a vznikol tak súčasný názov – Fakulta prevádzky a ekonomiky dopravy a spojov.

Od roku 1960 na fakulte pôsobila Katedra prevádzky a ekonomiky cestnej a mestskej dopravy. Na jej pôde vznikol aj v súčasnosti samostatný Ústav súdneho inžinierstva. K nej sa v roku 1961 pripojila Katedra prevádzky a ekonomiky spojov. Tá sa v roku 1971 premenovala na Katedru spojov. Ďalšími katedrami, ktoré časom vznikli, boli Katedra železničnej dopravy, Katedra leteckej dopravy a Katedra matematiky. Najmladšími katedrami sú Katedra vodnej dopravy, ktorá sa v roku 1991 vyčlenila z Katedry cestnej, mestskej a vodnej dopravy a Katedra ekonomiky, ktorá vznikla v roku 2000 a jej základňu vytvorili pedagógovia vyučujúci ekonomické predmety na ostatných katedrách. Z Katedry matematiky je v súčasnosti Katedra kvantitatívnych metód a hospodárskej informatiky.

Fakulta sídlila až do 80-tych rokov v historickej budove v centre mesta na Hurbanovej ulici. Následne bola premiestnená do novovznikajúceho univerzitného kampusu Veľký Diel.

 Akademická obec 
Dekanom fakulty je prof. Ing. Miloš Poliak, PhD.

 Prodekankou pre vzdelávanie je doc. Ing. Katarína Valášková, PhD.
 Prodekanom pre vedu a výskum je prof. Ing. Jozef Gašparík, PhD.
 Prodekanom pre rozvoj a zahraničné vzťahy je doc. Ing. Martin Bugaj, PhD.

Na fakulte v súčasnosti pôsobí:
 13 profesorov a
 31 docentov.

Vo voľbe dekana 11. mája 2018 bol na nasledujúce funkčné obdobie zvolený prof. Ing. Miloš Poliak, PhD., ktorý vo voľbe uspel pred Dr.h.c. prof. Ing. Tatianou Čorejovou, PhD. a prof. Ing. Tomášom Klieštikom, PhD. Jeho funkčné obdobie začalo k 1. júlu 2018.

 Vzdelávanie 
Je to jediná fakulta na Slovensku, ktorá sa tak komplexne venuje dopravnej problematike. Poskytuje medzinárodne uznávané univerzitné štúdium, prevádzkuje vedecký výskum a vývoj a spolupracuje s akademickými a priemyselnými partnermi doma a v zahraničí. Úzko spolupracuje s Českým vysokým učením technickým v Prahe.

Vyučovací proces prebieha vo fakultných budovách BF a BG, v budovách AA a AE a na letisku v Dolnom Hričove v budove LA, ďalej v prednáškových budovách AR, AS a PA a taktiež v aulách AF, príležitostne aj v priestoroch iných fakúlt, najmä pri predmetoch, ktoré dané fakulty zabezpečujú.

 Štúdium 
Štúdium na fakulte má vo všetkých troch stupňoch štandardnú dĺžku, a to 3 roky na bakalárskom stupni, 2 roky na inžinierskom stupni a 3 roky na doktorandskom stupni (5 pri externej forme).

Fakulta spolupracuje cez grantové programy (najmä ERASMUS a ERASMUS+) so zahraničnými univerzitami v Poľsku, Rusku, Mexiku, Česku, Nemecku, Chorvátsku, Španielsku, Rumunsku, Francúzsku, Turecku, Fínsku, Portugalsku, Holandsku, Belgicku, Lotyšsku, Turecku, Litve, Grécku, Slovinsku, Veľkej Británii a Rakúsku a taktiež s mnohými inými zahraničnými univerzitami a podnikmi.

 Akreditované študijné odbory a programy 
 1. stupeň 
 Študijný odbor Študijný program Forma štúdia Jazyk Profilová katedra Garant 5.2.59. doprava 3772 7 15 cestná doprava D/E SLK cestnej a mestskej dopravy prof. Ing. Alica Kalašová, CSc. 5.2.59. doprava 3772 7 16 železničná doprava D/E SLK železničnej dopravy doc. Ing. Vladimír Klapita, PhD. 5.2.59. doprava 3772 7 14 letecká doprava D/E SLK leteckej dopravy prof. Ing. Antonín Kazda, CSc. 5.2.59. doprava 3772 7 19 profesionálny pilot D SLK leteckej dopravy doc. Ing. Martin Bugaj, PhD. 5.2.59. doprava 3772 7 17 vodná doprava D/E SLK vodnej dopravy doc. Ing. Jarmila Sosedová, PhD. kombinácia odborov 5.2.60. poštové technológie a 8.2.2. poštové služby 3768 7 04 poštové technológie a služby D/E SLK spojov doc. Ing. Iveta Kremeňová, PhD. doc. Ing. Radovan Madleňák, PhD 8.2.1. dopravné služby 3702 7 05 zasielateľstvo a logistika D/E SLK cestnej a mestskej dopravy prof. Ing. Jozef Gnap, PhD. 8.2.1. dopravné služby 3702 7 07 dopravné služby v osobnej doprave D/E SLK cestnej a mestskej dopravy prof. Ing. Miloš Poliak, PhD. 3.3.16. ekonomika a manažment podniku 6284 7 00 ekonomika a manažment podniku D/E SLK ekonomiky doc. Ing. Elena Gregová, PhD. 3.3.13. finančný manažment 6276 7 00 finančný manažment D/E SLK ekonomiky prof. Ing. Tomáš Klieštik, PhD. 3.3.20. odvetvové ekonomiky a manažment 6259 7 08 elektronický obchod a manažment D/E SLK spojov prof. Ing. Jana Štofková, CSc.

 2. stupeň 
 Študijný odbor Študijný program Forma štúdia Jazyk Profilová katedra Garant 5.2.59. doprava 3772 8 15 cestná doprava D/E SLK cestnej a mestskej dopravy prof. Ing. Alica Kalašová, CSc. 5.2.59. doprava 3772 8 16 železničná doprava D/E SLK železničnej dopravy prof. Ing. Jozef Majerčák, PhD. 5.2.59. doprava 3772 8 14 letecká doprava D/E SLK leteckej dopravy prof. Ing. Antonín Kazda, CSc. 5.2.59. doprava 3778 8 28 technológia údržby lietadiel D SLK/ENG leteckej dopravy prof. Ing. Andrej Novák, PhD. 5.2.59. doprava 3772 8 17 vodná doprava D/E SLK vodnej dopravy prof. Ing. Marián Šulgan, PhD. 5.2.60. poštové technológie 3768 8 02 poštové inžinierstvo D/E SLK spojov prof. RNDr. Ing. Karol Achimský, CSc. 8.2.1. dopravné služby 3702 8 05 zasielateľstvo a logistika D/E SLK cestnej a mestskej dopravy prof. Ing. Jozef Gnap, PhD. 3.3.16. ekonomika a manažment podniku 6284 8 00 ekonomika a manažment podniku D/E SLK ekonomiky prof. Ing. Anna Križanová, PhD. 3.3.13. finančný manažment 6276 8 00 finančný manažment D/E SLK ekonomiky prof. Ing. Tomáš Klieštik, PhD. 3.3.20. odvetvové ekonomiky a manažment 6259 8 08 elektronický obchod a manažment D/E SLK spojov prof. Ing. Mária Rostášová, PhD.

 3. stupeň 
 Študijný odbor Študijný program Forma štúdia Jazyk Garant 3.3.11. odvetvové a prierezové ekonomiky 6203 9 04 ekonomika dopravy, spojov a služieb D/E SLK/ENG Dr. h. c. prof. Ing. Tatiana Čorejová, PhD. 3.3.16. ekonomika a manažment podniku 6284 9 00 ekonomika a manažment podniku D/E SLK/ENG prof. Ing. Anna Križanová, PhD. 5.2.59. doprava 3772 9 13 dopravná technika a technológia D/E SLK/ENG prof. Ing. Antonín Kazda, CSc. 5.2.60. poštové technológie 3768 9 00 poštové technológie D/E SLK/ENG prof. RNDr. Ing. Karol Achimský, CSc. 8.2.1. dopravné služby 3702 9 00 dopravné služby D/E SLK/ENG prof. Ing. Jozef Gnap, PhD.

 Zázemie 
Fakulta sídli v budovách AA, AE, BF a BG na univerzitnom kampuse Veľký Diel a v budove LA na letisku v Dolnom Hričove.

V budove AA na prvom poschodí sídli Katedra kvantitatívnych metód a hospodárskej informatiky. Budova bola postavená v roku 2009 a primárne v nej sídli rektorát univerzity.

V budove BF sídlia zvyšné katedry a súčasti fakulty, a to na:
 prízemí: Dopravné laboratórium
 1. poschodí: študijné oddelenia a odborné učebne
 2. poschodí: Katedra cestnej a mestskej dopravy a Katedra leteckej dopravy
 3. poschodí: Katedra ekonomiky
 4. poschodí: Katedra spojov, Katedra železničnej dopravy a Katedra vodnej dopravy
Budova bola postavená v 80-tych rokoch a v roku 2015 sa podrobila komplexnej rekonštrukcii obvodového plášťa a výmene okien.

V budove BG sú umiestnené odborné učebne a hlavná aula Žilinskej univerzity. Je spojená s budovou BF. Na letisku v Dolnom Hričove sú priestory slúžiace potrebám študijných programov Profesionálny pilot, Letecká doprava a Technológia údržby lietadiel. Tieto taktiež prešli kompletnou rekonštrukciou.

V suteréne budovy AE sa nachádza AIDC laboratórium Katedry spojov zamerané najmä na výskum v oblasti RFID technológie.

 Vedecké a odborné zameranie 
 dopravná, poštová a telekomunikačná politika, identifikácia spoločensky optimálnej úrovne dopravných a spojových systémov, vrátane hodnotenia efektívnosti v doprave, pošte a telekomunikáciách,
 technické a technologické problémy prevádzky dopravných a spojových systémov,
 technologické, ekonomické a finančné riadenie dopravných, poštových a telekomunikačných podnikov so zameraním na železničnú, cestnú, leteckú a vodnú dopravu, ako aj na poštové a telekomunikačné služby,
 vybrané aspekty riadenia kvality v dopravných, poštových a telekomunikačných podnikoch,
 priestorová alokácia infraštruktúry a územné plánovanie vo vzťahu k doprave, pošte a telekomunikáciám a regionálna ekonomika,
 trendy rozvoja dopravných a spojových služieb, 
 koordinácia a integrácia systémov riadenia v doprave, pošte a telekomunikáciách SR, využívanie komunikačných, navigačných a geodetických systémov,
 logistika a logistické koncepcie v doprave, pošte a telekomunikáciách,
 analýza sociologických a psychologických determinantov v doprave,
 analýza podnikateľského prostredia, vypracovanie vhodných metód diagnostiky podnikov a stanovenie účinných terapií,
 manažment, marketing v podniku, environmentálny marketing, účtovníctvo a controlling, 
 diagnostika potenciálu ľudských zdrojov v podniku.

 Katedry a súčasti 
 Katedra železničnej dopravy (KŽD)
 Oddelenie dopravných procesov
 Oddelenie prepravných procesov
 Oddelenie manažmentu
 Katedra cestnej a mestskej dopravy (KCMD)
 Oddelenie dopravnej technológie a logistiky
 Oddelenie dopravného inžinierstva a dopravnej techniky
 Katedra leteckej dopravy (KLD)
 Katedra vodnej dopravy (KVD)
 Katedra spojov (KS)
 Oddelenie elektronických komunikácií a služieb
 Oddelenie technológie a prevádzky spojov
 Oddelenie ekonomiky spojov
 Katedra ekonomiky (KE)
 Oddelenie makro a mikroekonómie
 Oddelenie manažmentu a marketingu
 Katedra kvantitatívnych metód a hospodárskej informatiky (KKMaHI)
 Oddelenie aplikovanej matematiky
 Oddelenie počítačových a grafických systémov
 Centrum excelencie pre leteckú dopravu
 Brokerské centrum leteckej dopravy pre transfer technológií a znalostí do dopravy a dopravnej infraštruktúry

 Pozri aj 
 Strojnícka fakulta
 Fakulta elektrotechniky a informačných technológií
 Stavebná fakulta
 Fakulta riadenia a informatiky
 Fakulta bezpečnostného inžinierstva
 Fakulta humanitných vied
 Výskumný ústav vysokohorskej biológie

 Referencie 

 Externé odkazy 
 Domovská stránka FPEDaS
 Stránka Žilinskej univerzity v Žiline
 Stránka Katedry cestnej a mestskej dopravy
 Stránka Katedry ekonomiky
 Stránka Katedry spojov 
 Stránka Katedry kvantitatívnych metód a hospodárskej informatiky
 Stránka Katedry vodnej dopravy


Kategória:Žilinská univerzita v Žiline
Kategória:Ekonomické fakulty na Slovensku
Kategória:Technické fakulty na Slovensku
Kategória:Letecké školy